Den store total-razzia der torsdag blev holdt af Nordjyllands Politi og flere andre myndigheder gav nedslående stort resultat.

- Det er nedslående for så vidt angår de mange køre/hviletids-overtrædelser. Sådan lyder en af konklusionerne fra Ole Juul Schmidt, der er leder af Færdselsafdelingen hos Nordjyllands Politi efter at man torsdag afholdt den hidtil største trafikrazzia af sin art i Nordjylland. 80 mand fra Nordjyllands Politi, Rigspolitiet, Fødevare- og Trafikstyrelsen samt fra Skat var nemlig samlet i Nørresundby torsdag, og vinkede stort set alle trafikanter ind til kontrol. Og altså med et stort resultat til følge. - En tredjedel af de tuinge køretøjer, vi tjekkede bremserne på, overholdt ikke lovens minimumskrav, siger Ole Juul Schmidt og tilføjer at der også blev konstateret overtrædelser af våbenloven, ligesom man konstarede illegalt arbejde og sågar illegalt ophold i landet.